**ΑΔΑ: ΡΟΖ5ΟΡΡ3-ΒΓΘ**

 **Αρ.Πρωτ.: 745/8.2.22**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΘΕΜΑ: «Πρόσκληση συλλογής προσφορών για προμήθεια αντιδραστηρίων μέτρησης αερίων αίματος, με τη διαδικασία της συλλογής προσφορών για χρονικό διάστημα 01.04.22 έως 31.03.22»**

**ΣΧΕΤ: α. Ν.4412/16 και τις λοιπές διατάξεις κείμενης νομοθεσίας**

 **β. Την με Αρ. Πρωτ. 582/01.02.22 εισήγηση του τμήματος Βιοϊατρικής Τεχνολογίας του Γ.Ν. Θήρας .**

Προϋπολογισθείσα δαπάνη: **Έξι χιλιάδες εκατόν πενήντα ευρώ (6.150 €) συμπεριλαμβανομένου του νόμιμου Φ.Π.Α**

|  |  |
| --- | --- |
| Κριτήριο αξιολόγησης | Ημερομηνία δημοσίευσης στο ΔΙΑΥΓΕΙΑ |
| **Χαμηλότερη Τιμή** | 8 Φεβρουαρίου 2022 |

**ΧΡΟΝΟΣ ΔΙΕΝΕΡΓΕΙΑΣ**

|  |  |  |  |
| --- | --- | --- | --- |
| **ΤΡΟΠΟΣ ΥΠΟΒΟΛΗΣ****ΠΡΟΣΦΟΡΩΝ** | **ΤΕΛΙΚΗ ΗΜΕΡΟΜΗΝΙΑ****ΥΠΟΒΟΛΗΣ ΠΡΟΣΦΟΡΩΝ** | **ΗΜΕΡΑ** | **ΩΡΑ** |
| Ανοιχτές προσφορές στο mail: supplies@santorini-hospital.gr και στο fax: 2286035459 | 15 Φεβρουαρίου 2022 | Τρίτη | 13:00 μ.μ. |

**ΠΕΡΙΓΡΑΦΗ ΠΡΟΜΗΘΕΙΑΣ**

Αντικείμενο της πρόσκλησης είναι η συλλογή προσφορών για την προμήθεια αντιδραστηρίων μέτρησης αερίων αίματος και συνοδού εξοπλισμού (χρησιδάνειο) για το Γενικό Νοσοκομείο Θήρας.

Ο αριθμός εξετάσεων υπολογίζεται στις πενήντα (50) ανά μήνα, κατά μέσο όρο. Οπότε ο συνολικός ζητούμενος αριθμός κασετών-αντιδραστηρίων για δώδεκα (12) μήνες, είναι 600.

Πιο αναλυτικά, για το έτος 2022 υπολογίζεται ότι θα χρειαστούν 450 κασέτες-αντιδραστήρια, Για το έτος 2023 υπολογίζεται ότι θα χρειαστούν 150 κασέτες-αντιδραστήρια.

Σημειώνεται ότι σε περίπτωση που οι ανάγκες του Νοσοκομείου δεν το απαιτούν, η προμήθεια ορισμένων ή και του συνόλου των κασετών-αντιδραστηρίων, δύναται να μην πραγματοποιηθεί.

Οι ζητούμενες εξετάσεις είναι οι εξής:

1η επιλογή: Na , K, iCa, Glu, Hct, pH, pCO2, pO2, TCO2, HCO3, BE, sO2, Hb

2η επιλογή: pH, pCO2, pO2, Γαλακτικό, TCO2, HCO3, BE, sO2

Ο προμηθευτής θα πρέπει να διαθέτει κασέτες που να ικανοποιούν και τις 2 επιλογές.

Οι παραδόσεις θα γίνονται τμηματικά, κατόπιν ζήτησης από το Νοσοκομείο, και στην επικοινωνία θα διευκρινίζεται το είδος που ζητείτε κάθε φορά.

ΤΕΧΝΙΚΕΣ ΠΕΡΙΓΡΑΦΗ ΑΝΑΛΥΤΗ ΑΕΡΙΩΝ ΑΙΜΑΤΟΣ (ΣΥΝΟΔΟΣ ΕΞΟΠΛΙΣΜΟΣ)

* Ο αναλυτής να είναι φορητός, εύχρηστος και να έχει τη δυνατότητα προσδιορισμού ηλεκτρολυτών και μεταβολιτών, αερίων αίματος και καρδιακών δεικτών και παραγόντων πήξεως.
* Ο φορητός αναλυτής να είναι μικρών διαστάσεων και βάρους < 1,0 kg ώστε να υπάρχει η δυνατότητα να λειτουργεί παρακλίνια χωρίς την ύπαρξη για επιπλέον εξοπλισμό (καλώδιο φόρτισης)
* Nα υπάρχει η δυνατότητα ηλεκτρονικού αυτόματου ποιοτικού ελέγχου χωρίς καμία εξωτερική παρέμβαση.
* Να χρησιμοποιεί μικρό όγκο δείγματος, έως 100 μl ολικού αίματος (έως 20 μl ολικού αίματος για τα καρδιακά). Μικρότερος όγκος δείγματος θα αξιολογηθεί.
* Ο χρόνος μέτρησης των εξετάσεων να μην είναι μεγαλύτερος από 10 λεπτά. (3 λεπτά για αέρια αίματος).
* Να υπάρχει δυνατότητα σύνδεσης με ηλεκτρονικό υπολογιστή και με το σύστημα LIS.
* Ο φορητός αναλυτής να διαθέτει φορητό εκτυπωτή, ο οποίος να λειτουργεί και με επαναφορτιζόμενη μπαταρία.
* Όλες οι απαιτούμενες εξετάσεις να πραγματοποιούνται στον ίδιο, υπό προμήθεια αναλυτή χωρίς να απαιτείται κανενός είδους προετοιμασία δείγματος.
* Ο αναλυτής να μην απαιτεί πρόσθετες διαδικασίες βαθμονόμησης και συντήρησης.
* Σε περίπτωση βλάβης να γίνεται αντικατάσταση του αναλυτή με ιδίου τύπου έως την επισκευή του αναλυτή εντός 12 ωρών.
* Να έχει επισήμανση CE. Θα αξιολογηθούν επιπλέον πιστοποιήσεις του αναλυτή.
* Τα αναλώσιμα-αντιδραστήρια να είναι έτοιμα προς χρήση, χωρίς να απαιτείται περαιτέρω προετοιμασία (π.χ ανάδευση, μίξη).
* Η εκτύπωση των αποτελεσμάτων από τον συνοδευόμενο φορητό εκτυπωτή να απεικονίζει όλα τα απαραίτητα στοιχεία (ταυτότητα χειριστή, ταυτότητα ασθενή, αριθμός παρτίδας αναλωσίμου, ταυτότητα αναλωσίμου , σειριακό αριθμό αναλυτή, ημερομηνία και ώρα εξέτασης κ.α), ώστε να υπάρχει πλήρης ιχνηλασιμότητα χειριστή-ασθενή-εξέτασης-αναλυτή.
* Οποιαδήποτε τυχόν αναβάθμιση λογισμικού του αναλυτή, να παρέχεται με έξοδα και ευθύνη της προμηθεύτριας εταιρείας.
* Η ημερομηνία λήξης των κασετών να μην είναι μικρότερη των τριών (3) μηνών, από την ημερομηνία παραλαβής.
* Ο αναλυτής να παραδοθεί και να είναι έτοιμος για χρήση την 01/04/2022.
* Επί ποινής αποκλεισμού, να κατατεθούν prospectus/επίσημα φυλλάδια κλπ, στα οποία να γίνονται παραπομπές, που να αποδεικνύουν με σαφήνεια την τήρηση κάθε μίας από τις ζητούμενες προδιαγραφές.

**ΓΕΝΙΚΟΙ ΟΡΟΙ :**

* **Ισχύς Προσφορών:** 60 ημέρες κατ’ ελάχιστο.
* **Αποστολή προσφορών:** Ανοιχτές προσφορές στο e-mail: supplies@santorini-hospital.gr ή στο fax: 2286035459 έως τις 15.02.22 ημέρα Τρίτη και ώρα 13:00.
* **Τρόπος Πληρωμής:** Με δέσμευση του ποσού από τον ΚΑΕ 14.09.98.80 (Προμήθεια Μηχανημάτων και Λοιπού Εξοπλισμού) του εγκεκριμένου για το 2022 προϋπολογισμού του Γ.Ν. Θήρας και **εντός 60 ημερών** από την έκδοση τιμολογίου και την οριστική παραλαβή των ειδών.
* Τα έξοδα αποστολής βαρύνουν τον ανάδοχο.
* Στην υποβληθείσα προσφορά θα πρέπει να υπάρχει ρητή αναφορά ότι συμμορφώνεται πλήρως με τις τεχνικές προδιαγραφές της παρούσας πρόσκλησης.
* Η προσφορά θα πρέπει να φέρει σφραγίδα και υπογραφή .

Για ποσά πάνω από 1.500€ είναι απαραίτητη η προσκόμιση φορολογικής ενημερότητας και για ποσά πάνω από 3.000€ είναι απαραίτητη η προσκόμιση φορολογικής και ασφαλιστικής ενημερότητας.

**Ο ΕΝΤΕΤΑΛΜΕΝΟΣ ΣΥΜΒΟΥΛΟΣ ΓΙΑ ΤΟ Γ.Ν. ΘΗΡΑΣ**

**ΔΙΑΜΑΝΤΟΠΟΥΛΟΣ ΝΙΚΟΛΑΟΣ**